Kom plant jou vlag in Afrikaans se nuwe spraakatlas
Sondag 27 Augustus 2017	Geplaas deur Jana Luther
Lees 2472 tye
"Die noordewind en die son" is 'n fabel van Esopus. Uit die oorspronklike Grieks is dit in vele tale vertaal.
In al die weergawes van die verhaal kry Wind en Son stry oor wie van hulle twee nou eintlik die sterkste is.
Net dan kom daar 'n reisiger verby, toegewikkel in 'n warm jas. Wie eerste daarin kan slaag om die man uit sy jas te kry, besluit die twee; dié is die sterkste.
Eers waai Noordewind. Hy blaas, en hy blaas, maar hoe sterker hy ruk en hoe harder hy pluk, hoe stywer trek die man sy jas om hom vas.
Dan is dit Son se beurt. Hy skyn fel, en kort voor lank laat sy lekker warm strale die man sy jas uittrek.
So gebeur dit, dus, dat Noordewind moet erken dat Son, van hulle twee, die sterkste is.
Omdat dit 'n fabel is, is daar ook 'n les uit te leer: Dat 'n mens deur oorreding veel meer regkry as deur geweld te gebruik.
Maar by taalkundiges is die fabel van die noordewind en die son ook om 'n ander rede bekend: omrede die gebruik daarvan in fonetiese beskrywings – as middel om gesproke taal te illustreer.
Oor beddens en Boervrouens
Sondag 27 Augustus 2017	Geplaas deur Sophia Kapp
Lees 1288 tye
Gisteraand laat is daar 'n harde slag in my huis. Konsternasie. Ek skrik vir my nugter wakker al is dit ná 12 en sien visioene van figure in klapmusse wat my mikrogolf by die kombuisvenster uittel en my varkore, wat ek met emmers badwater deur die droogte tot by blom gepamperlang het, plattrap. Ek is sommer kwaad nog voor ek weet wat ek gehoor het.
Tjil 'n bietjie en laai vir jou 'n podsending af
Saterdag 26 Augustus 2017	Geplaas deur Gerhard van Huyssteen
Lees 935 tye
My vriend Rob dink 'n e-vakansie is iets waar jy 'n virtuelerealiteitskopstuk opsit en dan besoeke bring aan allerlei eksotiese eilande, vergeleë stede en obskure museums – alles in die gemak van jou voorhuis.
Die woord "e-vakansie" blyk egter iets anders te beteken: Dit is 'n rusperiode waarin jy doelbewus nie van elektroniese kommunikasietegnologie gebruikmaak nie. Jy neem dus as 't ware 'n blaaskans van e-pos, Facebook, Twitter, en dies meer.
Ek neem tans 'n radioblaaskans.
Belê in kind se toekoms op die debatverhoog
Saterdag 19 Augustus 2017	Geplaas deur Gerhard van Huyssteen
Lees 1549 tye
Verlede naweek het die ATKV se nasionale redenaars- en debateindstryd by die pittoreske Goudini Spa naby Worcester plaasgevind. Huis- en niehuistaallaer- en -hoërskoolleerders in kleurvolle skoolregalia het van heinde en verre gekom om mee te ding om die gesogte titel as beste redenaar of debatspan.
Aangesien 'n paar ATKV-lede hulle menings oor die aard en toekoms van die kompetisie teenoor my gelug het, besluit ek om eerstehands te gaan waarneem hoe sake staan.
Van varke en verraaiers
Vrydag 18 Augustus 2017	Geplaas deur Sophia Kapp
Lees 777 tye
Verlede week is die nuwe Afrikaanse woordelys en spelreëls amptelik bekendgestel. Lekker swierige geleentheid op Media24 se Nasdak, met sy fabelagtige uitsig oor die baai en die berg en 'n geurige groentekerrie waaroor ek hier in die noorde maar net kan sit en droom. Dit was ook gepas dat daar so 'n bietjie luister aan die geleentheid verleen is – die bron is per slot van rekening 100 jaar oud, en vir so 'n mylpaal mag 'n mens maar jou spykerhakke onder uit die kas grawe.